Source: https://www.finlex.fi/fi/laki/alkup/1994/19940300
Timestamp: 2020-04-10 04:23:48+00:00
Document Index: 20506423

Matched Legal Cases: ['§2', '§3', '§4', '§5', '§6', '§7', '§2', '§9', '§10', '§11', '§12', '§13', '§14', '§15', '§16', '§17', '§18', '§19', '§20', '§21', '§22', '§23', '§24', '§25', '§26', '§27', '§28', '§29', '§30', '§31', '§32', '§33', '§34', '§35', '§36', '§37', '§38', '§39', '§40', '§41', '§42', '§3', '§44', '§4', '§46', '§47', '§48', '§5', '§50', '§6', '§52', '§53']

Kauppa- ja teollisuusministeriön päätös… 300/1994 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1994 › 300/1994
300/1994
Kauppa- ja teollisuusministeriön päätös sähköllä toimivien hissien sekä eräiden muiden nosto- ja siirtolaitteiden turvallisuusvaatimuksista
Kauppa- ja teollisuusministeriö on 16 päivänä maaliskuuta 1979 annetun sähkölain (319/79) 6 §:n, sellaisena kuin se on 10 päivänä joulukuuta 1990 annetussa laissa (1067/90), 34 §:n, sekä 39 §:n, sellaisena kuin se on 29 päivänä tammikuuta 1993 annetussa laissa (142/93), nojalla päättänyt:
Tämän päätöksen soveltamisalaan kuuluvien hissien sekä muiden nosto- ja siirtolaitteiden käyttöön liittyvän hengen-, terveyden- ja omaisuudenvaaran sekä niiden käytöstä aiheutuvan häiriön välttämiseksi on noudatettava, mitä tässä päätöksessä määrätään.
Hissillä tarkoitetaan tässä päätöksessä kiinteästi asennettua sähköllä toimivaa nostolaitetta, jossa kuorma nostetaan ja lasketaan mekaanisesti tai hydraulisesti pystysuoraan tai pystysuorasta alle 15°:n kulmassa kallistettujen johteiden ainakin osittain ohjaamalla tai muuten kiinteästi ohjatulla korilla, jolla on kiinteät pysähdystasot.
Hissillä ei tarkoiteta tässä päätöksessä tilapäisesti pystytettyjä rakennushissejä, joista on määrätty henkilökuljetuksiin käytettäviä rakennushissejä ja niiden tarkastusta koskevassa valtioneuvoston päätöksessä (982/80).
Tätä päätöstä sovelletaan henkilöiden ja tavaroiden kuljettamiseen tarkoitettuihin hisseihin sekä seuraaviin muihin nosto- ja siirtolaitteisiin, jotka poikkeavat hisseistä liikeradan tai korin suhteen taikka joissa kori on korvattu muulla nostettavalla tai siirrettävällä osalla:
1) vammaisten kuljetukseen tarkoitetut nostolaitteet;
2) henkilöpaternosterhissit;
3) liukuportaat ja liukukäytävät;
4) hyllystöhissit;
5) tavaralavahissit;
6) vinohissit;
7) nosto-ovet, joissa ovipinta ei kierry rullalle akselin ympäri;
8) reunasta saranoidut nostoluukut, jotka toimivat nosto-ovina;
9) ylöspäin nousevat veneliikenneportit.
Tätä päätöstä ei kuitenkaan sovelleta sellaisiin hisseihin tai muihin nosto- ja siirtolaitteisiin:
1) jotka on suunniteltu erityisesti sotilaallisiin tarkoituksiin;
2) jotka on suunniteltu erityisesti tieteellisiin tarkoituksiin;
3) jotka on suunniteltu erityisesti näyttämöille;
4) jotka on suunniteltu erityisesti huvipuistoihin;
5) joita käytetään laivoissa;
6) joita käytetään avomerellä malminetsintä- ja porauslautoilla;
7) joita käytetään kaivostoiminnassa;
8) joita käytetään radioaktiivisten aineiden käsittelyssä;
9) jotka ovat automaattisesti kuormattavia ja tyhjennettäviä ja joiden koriin pääsy on riittävästi estetty;
10) joita käytetään koneen rakenteellisena osana;
11) joiden nostokorkeus on enintään 2 metriä tai nimelliskuorma enintään 10 kilogrammaa ja joissa vain tavaroiden kuljetus on sallittu.
Yksinomaan henkilöiden tai sekä henkilöiden että tavaroiden kuljettamiseen tarkoitettu hissi saadaan ottaa käyttöön vain, jos se on rakenteeltaan ja varusteiltaan joko 2 tai 3 luvussa esitettyjen vaatimusten mukainen.
Jäljempänä 4 luvussa tarkoitettujen hissin osien on täytettävä samassa luvussa esitetyt vaatimukset.
Yksinomaan tavaroiden kuljetukseen tarkoitettu hissi sekä 3 §:n 3–9 kohdassa tarkoitettu muu nosto- tai siirtolaite saadaan saattaa markkinoille tai ottaa käyttöön vain, jos se on 5 luvussa esitettyjen vaatimusten mukainen.
Edellä 3 §:n 1–2 kohdassa tarkoitettu nostolaite saadaan ottaa käyttöön vain, jos se on rakenteiltaan ja varusteiltaan 2 luvussa esitettyjen vaatimusten mukainen.
Niiltä osin kuin hissien tai muiden nosto- ja siirtolaitteiden sähköasennuksista ja -laitteista ei ole säädetty tässä päätöksessä, sovelletaan kauppa- ja teollisuusministeriön päätöstä (205/74) sähköturvallisuusmääräyksistä.
Hissien ja muiden nosto- ja siirtolaitteiden on oltava yhdenmukaisia myös kauppa- ja teollisuusministeriön sähkölaitteiden ja -laitteistojen sähkömagneettista yhteensopivuutta koskevan päätöksen (1696/93) sekä räjähdysvaarallisissa tiloissa käytettävien sähkölaitteiden sähköturvallisuusvaatimuksia koskevan kauppa- ja teollisuusministeriön päätöksen (1698/93) kanssa.
Tässä päätöksessä tarkoitetussa hississä sekä muussa nosto- ja siirtolaitteessa käytettävien sähkölaitteiden ja turvallisuuden kannalta tärkeiden muiden osien määräystenmukaisuudesta ja kestävyydestä on varmistauduttava ennen niiden käyttöönottoa.
Tämän päätöksen mukaisten hissien sekä muiden nosto- ja siirtolaitteiden tarkastamiseen ennen käyttöönottoa sekä tarkastamiseen ja huoltamiseen käytön aikana sovelletaan kauppa- ja teollisuusministeriön sähköllä toimivien hissien ja niihin verrattavien siirtolaitteiden tarkastamista ja huoltamista koskevaa päätöstä (201/85).
Vammaisten kuljetukseen tarkoitettuihin hisseihin, joiden nostokorkeus on enintään kaksi metriä sekä vammaisten kuljetukseen tarkoitettuihin porrashisseihin ei kuitenkaan sovelleta 2 momentissa mainittua päätöstä käytön aikana tapahtuvaa tarkastamista ja huoltamista koskevilta osiltaan.
Tämän luvun määräyksiä sovelletaan:
1) yksinomaan henkilöiden kuljettamiseen tarkoitettuihin hisseihin;
2) henkilöiden ja tavaroiden kuljettamiseen tarkoitettuihin hisseihin; sekä
3) edellä 3 §:n 1–2 kohdassa tarkoitettuihin nostolaitteisiin.
Tämän luvun määräyksiä sovelletaan kuitenkin yksinomaan vammaisten kuljetukseen tarkoitettuihin hisseihin sekä edellä 3 kohdassa mainittuihin nostolaitteisiin vain niihin soveltuvin osin.
Hissikuilun sisäseinien on oltava tasaiset. Jos henkilökuljetukseen sallitun hissin korissa ei ole ovea tai veräjää, korin kuilu- tai kuormausaukkojen puoleisen kuilun seinän sisäpinnan, kuilun ovien sisäpinnat mukaanlukien, on oltava tasainen, kova ja liukas aukkojen leveydeltä korin koko liikkuma-alan korkeudelta. Muissa hisseissä tätä vaatimusta ei ole, jos kuorman joutuminen korin kynnyksen ja kuilun seinän väliin on muulla tavoin estetty.
Konehuone ja muut koneisto tilat
Kori saa liikkua kuilun ovien ollessa auki pienellä nopeudella kyseisen pysähdystason läheisyydessa.
Henkilökuljetukseen sallitun hissin korin lattiapinta-alan ja nimelliskuorman suhteen on oltava 2 momentissa mainittuja poikkeuksia lukuunottamatta sellainen, että hissin ylikuormittuminen normaalikäytössä on korin mitoituksen vuoksi epätodennäköistä. Korissa on kuitenkin oltava henkilöä kohden riittävästi tilaa.
Jos hissin ylikuormittuminen on sen rakenteen tai käyttöolosuhteiden vuoksi epätodennäköistä, saa korin lattiapinta-ala olla suurempi kuin 1 momentin mukainen mitoitus edellyttää, mikäli hissin hallitsematon liikkeellelähtö ylikuorman vaikutuksesta on riittävästi estetty. Henkilökuljetukseen sallitun hissin nimelliskuorman on tällöin kuitenkin oltava vähintään 200 kg korin lattiapinta-alan neliömetriä kohti, ja sen nimellisnopeus saa olla enintään 1 m/s.
Korin- tai kuorman tasapainottamiseksi käytettävä vastapaino on kiinnitettävä luotettavasti kannattimiinsa ja sen koossapysyminen on varmistettava.
Henkilökuljetukseen sallitun hissin on oltava rakenteeltaan ja varusteiltaan sellainen, että matkustajat voi pelastaa turvallisesti käyttöhäiriön takia kerrosten väliin jääneestä korista.
Köysien painon tasaukseen on käytettävä luotettavasti kiinnitettyjä ja kiristyspainolla varustettuja tasausköysiä, jos hissin nimellisnopeus ylittää 2,5 m/s. Mikäli hitaammissa hisseissä käytetään tasausköysiä- tai ketjuja, ne on kiinnitettävä ja tarvittaessa ohjattava luotettavasti.
Hydraulisen hissin mäntä saa nostaa koria joko suoraan tai 28 §:n mukaisten kannattimien välityksellä. Sylinterin ja männän mitoituksessa on hissistä välittömästi aiheutuvien kuormitusten lisäksi otettava huomioon myös nurjahdusvaara ja öljyn paine.
Sylinteri on yhdistettävä koneistoon putkilla tai letkulla, joilla on käytössä esiintyviin öljyn paineisiin nähden riittävä varmuus.
Sähkötarkastuskeskus voi harkintansa mukaan sallia poikkeuksia tämän luvun määräyksistä tarpeellisiksi katsomillaan ehdoilla, jos tarkoitettu turvallisuus voidaan saavuttaa muilla tavoin.
Euroopan talousaluetta koskevan sopimuksen mukaiset vaatimukset
Tämän luvun määräyksiä sovelletaan sellaisiin yksinomaan henkilöiden tai sekä henkilöiden että tavaroiden kuljettamiseen tarkoitettuihin 2 §:n määritelmän mukaisiin hisseihin, joiden kori on ripustettu köysien tai ketjujen varaan tai joiden koria nostetaan yhdellä tai useammalla hydraulisylinterillä.
Tämän luvun määräyksiä ei kuitenkaan sovelleta:
1) hammastankohisseihin;
2) ruuvihisseihin;
3) henkilöpaternosterhisseihin;
4) yksinomaan vammaisten kuljetukseen tarkoitettuihin hisseihin.
Hissin on täytettävä liitteessä 1 lueteltujen Euroopan standardointikomitean (European Committee for Standardization, CEN) antamien standardien turvallisuusvaatimukset liitteen mukaisesti sovellettuina.
Eräitä hissin osia koskevat vaatimukset
Seuraavien hissin osien on täytettävä liitteessä 1 lueteltujen Euroopan standardointikomitean antamien standardien turvallisuusvaatimukset kyseisen liitteen mukaisesti sovellettuina:
1) kuilun ovien lukituslaitteet;
2) nopeudenrajoittimet (kori ja vastapaino);
3) tarraimet (kori ja vastapaino);
4) puskurit (energiaa varastoiva puskuri, jossa on vaimennettu palautusliike ja energiaa kuluttava puskuri).
Osoituksena siitä, että hissin osa täyttää tämän luvun vaatimukset, siinä on oltava osan valmistajan tai tämän Euroopan talousalueella toimivan edustajan kiinnittämä liitteen 2 mukainen tyyppitarkastusmerkki, jonka kiinnittäminen perustuu valvotun tarkastuslaitoksen suorittamastaan ETY-tyyppitarkastuksesta antamaan liitteen 3 mukaiseen ETY-tyyppitarkastustodistukseen. Lisäksi hissin rakentajan tai haltijan on tarvittaessa voitava esittää Sähkötarkastuskeskukselle liitteen 4 mukainen vaatimustenmukaisuustodistus.
ETY-tyyppitarkastuksella tarkoitetaan tässä päätöksessä ETA-sopimuksen liitteessä II olevan nostolaitteisiin ja mekaanisiin käsittelylaitteisiin liittyviä yleisiä määräyksiä koskevan jäsenvaltioiden lainsäädännön lähentämisestä annetun direktiivin (84/528/ETY) IV luvun mukaista tyyppitarkastusta.
Valvotulla tarkastuslaitoksella tarkoitetaan tässä päätöksessä Sähkötarkastuskeskusta sekä muita Euroopan talousalueeseen kuuluvien valtioiden 47 §:ssä tarkoitetun direktiivin mukaisesti hissin osien tyyppitarkastuksia suorittamaan nimeämiä laitoksia.
Sähkötarkastuskeskus pitää luetteloa valvotuista tarkastuslaitoksista.
Yksinomaan tavarankuljetukseen tarkoitettuja hissejä sekä muita nosto- ja siirtolaitteita koskevat vaatimukset
Turvallisuus vaatimukset
Yksinomaan tavaroiden kuljettamiseen tarkoitetun hissin sekä 3 §:n 36 kohdassa tarkoitetun muun nosto- tai siirtolaitteen on täytettävä koneiden suunnittelua ja rakentamista koskevat oleelliset terveys- ja turvallisuusvaatimukset, joista on säädetty valtioneuvoston päätöksessä (1410/93) koneiden turvallisuudesta.
Edellä 3 §:n 7–9 kohdassa tarkoitetun nostolaitteen on täytettävä ETA-sopimuksen liitteessä II olevan rakennusalan tuotteita koskevan jäsenvaltioiden lainsäädännön lähentämisestä annetun direktiivin (89/106/ETY) mukaiset oleelliset terveys- ja turvallisuusvaatimukset.
Oleelliset terveys- ja turvallisuusvaatimukset voidaan katsoa täytetyiksi, kun laitteiston suunnittelussa, rakentamisessa ja asentamisessa on noudatettu soveltuvin osin 2 luvun määräyksiä ja niiden soveltamisesta annettuja Sähkötarkastuskeskuksen ohjeita.
Edellä 49 §:ssä tarkoitetun hissin sekä muun nosto- tai siirtolaitteen vaatimustenmukaisuus on osoitettava 49 §:n 1 momentissa tarkoitetussa valtioneuvoston päätöksessä tai vastaavasti 49 §:n 2 momentissa tarkoitetussa direktiivissä määrätyllä tavalla.
Tämä päätös tulee voimaan 30 päivänä huhtikuuta 1994.
Ennen tämän päätöksen voimaantuloa hyväksyttyjä tämän päätöksen soveltamisalaan kuuluvia hissejä sekä muita nosto- ja siirtolaitteita tai aikaisemmin voimassa olleiden määräysten perusteella asennettuja tämän päätöksen soveltamisalaan kuuluvia hissejä sekä muita nosto- ja siirtolaitteita saa käyttää edelleen aikaisemmin hyväksytyllä tavalla. Edellytyksenä on, että ne eivät aiheuta ilmeistä hengen-, terveyden tai omaisuuden vaaraa eivätkä kohtuuttomasti häiritse ympäristöään.
Tällä päätöksellä kumotaan sähköllä toimivista hisseistä annettu kauppa- ja teollisuusministeriön päätös (1099/88) sekä sähköllä toimivista hisseistä ja niihin verrattavista siirtolaitteista annettu kauppa- ja teollisuusministeriön
päätös (386/74) siltä osin, kuin sitä ei ole aiemmin kumottu.
Sen estämättä, mitä tässä päätöksessä määrätään, edellä 5 §:n 3 momentissa tarkoitettu hissi, muu nosto- tai siirtolaite voidaan saattaa markkinoille tai ottaa käyttöön 31 päivään joulukuuta 1994 saakka Suomessa 31 päivänä joulukuuta 1993 voimassa olleiden säännösten ja määräysten mukaisesti.
ETA-sopimuksen liite II: neuvoston direktiivi (84/528/ETY), ETA-sopimuksen liite 11: neuvoston direktiivi (84/529/ETY), ETA-sopimuksen liite II: komission direktiivi(86/312/ETY), ETA-sopimuksen liite II: neuvoston direktiivi (90/486/ETY)
EUROOPAN STANDARDOINTIKOMITEAN ANTAMAT STANDARDIT, JOIHIN VIITATAAN 44 §:SSÄ JA 45 §:SSÄ
1. Edellä 44 §:ssä tarkoitettujen hissien ja 45 §:ssä tarkoitettujen hissin osien on täytettävä seuraavat Euroopan standardointikomitean antamat standardit:
– EN 81–1 (painos: joulukuu 1985). Hissien ja pikkuhissien rakentamista ja asentamista koskevat turvallisuussäännöt. Osa 1: Sähkökäyttöiset hissit.
– EN 81–2 (painos: marraskuu 1987). Hissien ja pikkuhissien rakentamista ja asentamista koskevat turvallisuussäännöt. Osa 2. Hydraulikäyttöiset hissit.
2. Kohdassa 1. mainittuja standardeja sovelletaan seuraavin muutoksin:
2.1. Kohta 13.1.1.4 korvataan seuraavasti:
Hissien sähköasennusten on oltava:
a) CENELEC :in harmonisointiasiakirjojen vaatimusten mukaisia tai,
b) sen maan kansallisten määräysten vaatimusten mukaisia, jossa hissi asennetaan, jos a kohdassa tarkoitettuja sähköasennuksia koskevia harmonisointiasiakirjoja ei ole."
2.2. Kohta 13.1.2 korvataan seuraavasti:
"Konehuoneessa ja pyörästökomerossa riittävä kosketussuojaus edellyttää vähintään kotelointiluokkaa IP 2 X."
2.3. Kohtaan F.O.1.6. lisätään seuraava:
direktiivin 84/528/ETY mukaisesti."
2.4. Kohdat, joissa kansallisia poikkeuksia sallitaan, on merkitty standardeihin tunnuksella
Suomessa menetellään näissä kohdissa Suomen Standardisoimisliiton voimaansaattamisilmoitusten SFS-EN 81–1 ja SFS-EN 81–2 mukaisesti
TYYPPITARKASTUSMERKKI, JOHON VIITATAAN TÄMÄN PÄÄTÖKSEN 46 §:SSÄ
Tämän päätöksen 46 §:ssä tarkoitettu ETY-tyyppitarkastusmerkki on kuusikulmioon sijoitettu tyylitelty kirjan
, jonka yläosassa on merkkijono, jonka muodostaa numero 529, ajatusviiva, todistuksen antaneen valtion isolla kirjaimella merkitty maatunnus sekä todistuksen antamisvuoden kaksi viimeistä numeroa ja jonka alaosassa on ETY-tyyppitarkastustodistuksen numero.
Merkin kirjaimien ja numeroiden on oltava vähintään 5 mm korkeita.
Merkin on oltava näkyvästi, luettavasti ja pysyvällä tavalla kiinnitettynä kaikkiin osiin.
Esimerkki yllä kuvatusta merkistä:
Todistuksen antanut Saksa tai sen nimeämä valvottu tarkastuslaitos.
Todistuksen numero.
ETY-TYYPPITARKASTUSTODISTUKSEN MALLI, JOHON VIITATAAN 46 §:SSÄ ETY-VAATIMUSTEN MUKAISUUSTODISTUS, JOHON VIITATAAN 46 §:SSÄ
1 luku - Yleistäl§2 §3 §4 §5 §6 §7 §2 luku - Kansalliset vaatimukset8 §9 §10 §11 §12 §13 §14 §15 §16 §17 §18 §19 §20 §21 §22 §23 §24 §25 §26 §27 §28 §29 §30 §31 §32 §33 §34 §35 §36 §37 §38 §39 §40 §41 §42 §3 luku - Euroopan talousaluetta koskevan sopimuksen mukaiset vaatimukset43 §44 §4 luku - Eräitä hissin osia koskevat vaatimukset45 §46 §47 §48 §5 luku - Yksinomaan tavarankuljetukseen tarkoitettuja hissejä sekä muita nosto- ja siirtolaitteita koskevat vaatimukset49 §50 §6 luku - Erinäisiä määräyksiä51 §52 §53 §